Mohamed Abdoulahi ɗan siyasar Nijar ne wanda ya yi aiki a gwamnatin Nijar a matsayin Ministan Ma’adanai da Makamashi daga shekarar 2004 zuwa shekarar 2010, a zamanin Shugaba Mamadou Tandja . Abdoulahi ya kasance shugaban ƙungiyar Union for Democracy and Social Progress (UDPS-Amana) daga shekarar 1992 to 1996. Sannan ya shiga Kwamitin Tallafawa Ibrahim Maïnassara Baré (COSIMBA) da jam’iyya mai mulki ta Maïnassara, Rally for Democracy and Progress (RDP-Jama’a). Daga baya, bayan kisan Maïnassara, Abdoulahi ya zama Mashawarcin Firaminista Hama Amadou kuma ya shiga Jam’iyyar National Movement for the Development of Society (MNSD) mai mulki a shekarar 2004; a zaben majalisar dokoki na watan Disamba shekara ta 2004, an zaɓe shi ga Majalisar Dokoki ta ƙasa a matsayin dan takarar MNSD. Abdoulahi ya yi aiki na gajeren lokaci ne kawai a Majalisar Dokoki kafin a naɗa shi a cikin gwamnatin a matsayin Ministan Ma'adinai da Makamashi a ranar 30 ga watan Disambar shekarar 2004. Ya ci gaba da kasancewa a wannan matsayin a cikin gwamnatin da aka kafa a ranar 9 ga watan Yuni shekarar 2007 a ƙarƙashin Firayim Minista Seyni Oumarou .